stanford-oval/wikipedia huggingface dataset:
איסור משכב בהמה

| --- | --- |
 מקרא:  ויקרא, י"ח, כ"ג
 ספרי מניין המצוות:  ספר המצוות, לאו שמ"ח, לאו שמ"ט ספר החינוך, מצווה ר"י, מצווה רי"א
 
איסור משכב בהמה הוא מצוות לא תעשה מן התורה, האוסרת קיום יחסי מין בין אדם לבהמה. איסור זה הוא חלק מאסורי עריות (יחסי מין אסורים), ועונש העובר עליו הוא סקילה.
יש מהראשונים שהסתפקו האם איסור זה נכלל בשלוש העבירות החמורות, וחל עליו דין ייהרג ואל יעבור.
בתורה איסור זה מחולק לשני איסורים: איסור אחד לאדם הרובע בהמה, ואיסור שני לאשה הנרבעת על ידי בהמה. בהתאם לכך, בספרי המצוות נמנה איסור זה בשני לאווים נפרדים.
מקור האיסור

בתורה נזכר איסור משכב בהמה בארבעה מקומות:
”כָּל-שֹׁכֵב עִם-בְּהֵמָה, מוֹת יוּמָת.” (שמות, כ"ב, י"ח),
”וּבְכָל-בְּהֵמָה לֹא-תִתֵּן שְׁכָבְתְּךָ לְטָמְאָה-בָהּ וְאִשָּׁה לֹא-תַעֲמֹד לִפְנֵי בְהֵמָה לְרִבְעָהּ תֶּבֶל הוּא.” (ויקרא, י"ח, כ"ג),
”וְאִישׁ, אֲשֶׁר יִתֵּן שְׁכָבְתּוֹ בִּבְהֵמָה--מוֹת יוּמָת; וְאֶת-הַבְּהֵמָה, תַּהֲרֹגוּ. וְאִשָּׁה, אֲשֶׁר תִּקְרַב אֶל-כָּל-בְּהֵמָה לְרִבְעָה אֹתָהּ--וְהָרַגְתָּ אֶת-הָאִשָּׁה, וְאֶת-הַבְּהֵמָה; מוֹת יוּמָתוּ, דְּמֵיהֶם בָּם.” (ויקרא, כ', ט"ו–ט"ז).
”אָרוּר שֹׁכֵב עִם-כָּל-בְּהֵמָה וְאָמַר כָּל-הָעָם אָמֵן.” (דברים, כ"ז, כ"א)
עונש השוכב

עונש השוכב עם בהמה הוא בסקילה, אחת ממיתות בית דין, בתלמוד למדו דין זה מסמיכות הפסוק 'מכשפה לא תחיה' שדינה בסקילה לדין משכב בהמה.
בן עזאי אומר: נאמר (שמות כב, יז): 'מכשפה לא תחיה', ונאמר (בפסוק הבא): 'כל שוכב עם בהמה מות יומת'. סמכו עניין לו, מה שוכב עם בהמה בסקילה - אף מכשפה בסקילה. אמר לו רבי יהודה: וכי מפני שסמכו עניין לו נוציא זה לסקילה?!
עונש השוכב > עובר ירך אמו

התורה אוסרת להקרבה בהמה שנרבעה וקויימו בה יחסים על ידי אדם. אם הייתה הבהמה מעוברת, גם הוולד אסור בהקרבה, זאת גם לפי הדעה האומרת שהוא לא נחשב כחלק מגוף אמו, לפי דעתו של רבא, שכן הוא נהנה מהרביעה באופן נפרד.
עונש השוכב > לא נחשדו ישראל

הרמב"ם מרחיב על כך בהלכות איסורי ביאה, ובמסכת בבא מציעא, רב יוסף אוסר על אלמנה לגדל כלב מחשש שכזה. יחד עם זאת, מקובל להניח שבני ישראל אינם נחשדים במשכב בהמה וכי האיסור שלעיל נועד על מנת למנוע לשון הרע.
ראו גם

משכב בהמה
הערות שוליים

↑  פירוש הר"ן על תלמוד בבלי, מסכת סנהדרין, דף ע"ד, עמוד א'.
↑  תלמוד בבלי, מסכת יבמות, דף ד', עמוד א'
↑  משנה תורה לרמב"ם · ספר קדושה · הלכות איסורי ביאה · פרק ראשון · הלכה טז
↑  "ארמלתא לא תרבי כלבא" – תלמוד בבלי, מסכת בבא מציעא, דף ע"א, עמוד א'
↑  "לא נחשדו ישראל על משכב זכור ולא על הבהמה" – תלמוד בבלי, מסכת קידושין, דף פ"ב, עמוד א'
| איסורי עריות |
| --- | --- | --- |
| חייבי סקילה | עם אשת האב • עם האם • עם אשת הבן • משכב זכר • גבר עם בהמה • אישה עם בהמה • עם נערה מאורסת |  |
| חייבי שרפה | עם אֵם אשתו או סבתהּ • עם בת אשתו או נכדתה • עם בתו או נכדתו • בת כהן שזינתה |  |
| חייבי חנק | עם אשת איש |  |
| חייבי כרת | אח עם אחות • עם שתי אחיות • עם נידה • עם אחות האב • עם אחות האם • עם אשת דוד • עם אשת אח |  |
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה מלאכותית • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
בחירות בהודו

בחירות בהודו מתקיימות למערכות הממשל השונות בהודו. בעקבות היות הודו מדינה פדרלית, המחולקת למדינות וטריטוריות, מתקיימות בה בחירות הן ברמת האיחוד והן ברמת המדינה.
המערכת הפוליטית בהודו היא דמוקרטיה פרלמנטרית, כאשר ראש ממשלת הודו הממונה על ידי נשיא הודו מקים ממשלה אשר צריכה לקבל את אימון הלוק סבהה, הבית התחתון של הפרלמנט ההודי. במדינות הודו ראש השרים של מדינה, העומד בראש הממשלה, ממונה על ידי מושל המדינה.
בחירות מתקיימות אחת לחמש שנים, אך ניתן להקדימן על ידי פיזור הפרלמנט, המבוצע על ידי נשיא הודו במקרה שהממשלה הובסה בהצעת אי-אימון. במדינות הודו נתונה לנשיא הסמכות לפזר את ממשלותיהן במקרה הצורך.
ועדת בחירות של הודו

ועדת הבחירות של הודו היא הגוף הפדרלי של הודו אשר נחקק על פי הוראות החוקה, האחראי על פיקוח וניהול של כל תהליכי הבחירות של הודו. גוף זה אחראי להבטיח שהבחירות יהיו חופשיות והוגנות, ללא כל משוא פנים.
ועדת הבחירות מבטיחה את התנהלותם של חבריה לפני הבחירות, במהלך הבחירות, ולאחר הבחירות בהתאם לחקיקה הסטטוטורית.
כל הסכסוכים הקשורים לבחירות מטופלים על ידי ועדת הבחירות. בית המשפט העליון של הודו קבע כי אם מקום בו החוקים שנחקקו לא עובדים כראוי או ההוראות שלהם לא מספיקות לטיפול במצב הנתון בזמן קיום הבחירות, לוועדת הבחירות יש סמכויות על פי החוקה לפעול בהתאם.
זכות בחירה

בהודו הבריטית הייתה זכות הבחירה מוגבלת למדי, ורק כ-14 אחוז מהאוכלוסייה היו בעלי זכות בחירה, בין היתר בשל החשש לחוסר יכולת לניהול הבחירות בעקבות היקף האוכלוסייה. לאחר עצמאות הודו ניתנה זכות בחירה לכל. על מנת להיות זכאי לבחור מחוז בחירה, על התושב להתגורר בו במשך 180 יום לפחות. במקור ניתנה זכות הבחירה מגיל 21 ומעלה. בדצמבר 1988 חוקק תיקון שהוריד את גיל המינימום להצבעה ל-18.
סוגי הבחירות

הרפובליקה של הודו כוללת כמה סוגי בחירות, כגון בחירות ל:
חברי הפרלמנט בלוק סבהה ורג'יה סבהה
חברי אספות החקיקה של מדינות הודו (וגם בחירות לאספה לכמה מטריטוריות האיחוד, כגון דלהי)
חברי המועצות המחוקקות (הבתים העליונים) של מדינות
חברים בפנצ'יאטים בכפר או במועצות תאגיד עירוניות
בחירות ביניים שמתקיימות כאשר אדם ממערכת מסוימת בהודו נפטר, מתפטר או נפסל
סוגי הבחירות > בחירות כלליות לפרלמנט (לוק סבהה)

חברי לוק סבהה, הבית התחתון של הפרלמנט של הודו, נבחרים בהצבעה על ידי כל אזרחי הודו הבוגרים, מתוך מכלול מועמדים העומדים במחוזות הבחירות שלהם.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| הבחירות לוק סבהה ה-1 | הבחירות לוק סבהה ה-2 | הבחירות לוק סבהה ה-3 | הבחירות לוק סבהה ה-4 | הבחירות לוק סבהה-5 | הבחירות לוק סבהה ה-6 | הבחירות לוק סבהה ה-7 | הבחירות לוק סבהה ה-8 | הבחירות לוק סבהה ה-9 | הבחירות לוק סבהה ה-10 | הבחירות לוק סבהה ה-11 | הבחירות לוק סבהה ה-12 | הבחירות לוק סבהה ה-13 | הבחירות לוק סבהה ה-14 | בהחירות לוק סבהה ה-15 | הבחירות לוק סבהה ה-16 | הבחירות לוק סבהה ה-17 |
סוגי הבחירות > בחירות כלליות לפרלמנט (לוק סבהה) > היסטוריית הבחירות של לוק סבהה

הקונגרס הלאומי ההודי, מפלגת העם ההודית, המפלגה הקומוניסטית של הודו, המפלגה הקומוניסטית של הודו (מרקסיסטית), דראווידה מונטרה קזגאם, מפלגת ג'נטה, מפלגת ג'נטה (חילונית), המפלגה הסוציאליסטית של פרג'ה, מפלגת סמג'וואדי, המפלגה הסוציאליסטית ההודית, מפלגת סוואנטרה, מפלגת טלוגו דזאם.
|  | שנה | כלל המושבים | מפלגה זוכה>  | מפלגה זוכה> מושבים | מפלגה זוכה> אחוזים |
| --- | --- | --- | --- | --- | --- |
| 1 | 1951–52 | 489 | הקונגרס הלאומי ההודי | 364 | 45% |
| 2 | 1957 | 494 | הקונגרס הלאומי ההודי | 371 | 47.78% |
| 3 | 1962 | 494 | הקונגרס הלאומי ההודי | 361 | 44.72% |
| 4 | 1967 | 520 | הקונגרס הלאומי ההודי | 283 | 40.78% |
| 5 | 1971 | 518 | הקונגרס הלאומי ההודי | 352 | 43.68% |
| 6 | 1977 | 542 | ג'נטה | 298 | 43.17% |
| 7 | 1980 | 529 | הקונגרס הלאומי ההודי | 351 | 42.69% |
| 8 | 1984 | 541 | הקונגרס הלאומי ההודי | 404 | 49.10% |
| 9 | 1989 | 529 | ג'נטה דאל | 195 | 39.53% |
| 10 | 1991 | 534 | הקונגרס הלאומי ההודי | 244 | 35.66% |
| 11 | 1996 | ‏543 | מפלגת העם ההודית | 161 | 20.29% |
| 12 | 1998 | ‏543 | מפלגת העם ההודית | 182 | 25.59% |
| 13 | 1999 | ‏543 | מפלגת העם ההודית | 182 | 23.75% |
| 14 | 2004 | ‏543 | הקונגרס הלאומי ההודי | 145 | 26.53% |
| 15 | 2009 | ‏543 | הקונגרס הלאומי ההודי | 206 | 28.55% |
| 16 | 2014 | ‏543 | מפלגת העם ההודית | 282 | 31.34% |
| 17 | 2019 | ‏543 | מפלגת העם ההודית | 303 | 37.4% |
↑  12 מושבים באסאם ו-1 במגלאיה לא הצביעו.
סוגי הבחירות > בחירות לאספות מחוקקות (וידאן סבהה)

חברי האספות המחוקקות המדינתיות, נבחרים בהצבעה ישירה, מתוך מכלול מועמדים העומדים במחוזות הבחירות שלהם. כל אזרח בוגר בהודו יכול להצביע רק במחוז הבחירה שלו. מועמדים הזוכים בבחירות לאספות המחוקקים המדינתיות נקראים 'חברי האספה המחוקקת' (MLA) ומחזיקים במקומותיהם למשך חמש שנים או עד לפיזור האספה על ידי המושל. חברי הבית נפגשים במדינה המתאימה בעניינים הנוגעים ליצירת חוקים חדשים, הסרת או שיפור החוקים הקיימים המשפיעים על כל האזרחים החיים באותה מדינה.
הכוח הכולל של כל אספה תלוי בכל מדינה, בעיקר על פי גודל ואוכלוסייה. בדומה לבחירות בלוק סבהה, מנהיג מפלגת הרוב יישבע כשר המדינה הראשי.
סוגי הבחירות > בחירות ביניים

כפי שהשם מרמז, כאשר מועמד נבחר לאספת המדינה, המנהיג של רג'יה סבהה או לוק סבהה עוזב את המשרה ומפניה לפני סיום כהונו, נערכות בחירות משנה כדי למצוא מחליף מתאים למילוי התפקיד הפנוי.
סיבות נפוצות לבחירות משנה :
חבר באספה מחוקקת מתפטר ברגע שהוא נבחר לפרלמנט ההודי.
חבר באספה מחוקקת או חבר פרלמנט מת.
אך סיבות אחרות מתרחשות כאשר בעל התפקיד אינו כשיר להמשיך בתפקידו עקב הרשעה פלילית, או אי שמירה על נוכחות מינימלית במשרד או עקב אי סדרים בבחירות שנמצאו מאוחר יותר. כמו כן, כאשר מועמד זכה ביותר ממנדט אחד, עליו לפנות אחד. כמו כן, ועדת הבחירות מקיימת את בחירות הודו.
סוגי הבחירות > בחירות רג'יה סבהה (הבית העליון)

רג'יה סבהה ("מועצת המדינות") היא הבית העליון של הפרלמנט של הודו. המועמדים אינם נבחרים ישירות על ידי האזרחים, אלא על ידי חברי האספות המחוקקות. בנוסף, נשיא הודו רשאי למנות עד 12 מועמדים על תרומתם לאמנות, ספרות, מדע ושירותים חברתיים. חברי הפרלמנט ברג'יה סבהה מקבלים כהונה של שש שנים, כאשר שליש מהגוף עומד לבחירה מחודשת אחת לשנתיים. רג'יה סבהה פועלת כגוף לביקורת מדרגה שנייה לפני שהצעת החוק הופכת למעשה.
סגן נשיא הודו הוא יושב ראש הרג'יה סבהה, ומנהל את דיוניו.
הצעות החקיקה (קביעת חוקים חדשים, הסרה או צירוף תנאים חדשים לחוק הקיים) מובאות בפני בית הפרלמנט בצורה של הצעת חוק. הצעת חוק היא טיוטת הצעת חקיקה, שכאשר היא תועבר על ידי שני בתי הפרלמנט (לוק סבהה ורג'יה סבהה) ותאושר על ידי הנשיא, רק אז היא תהפוך לחוק פרלמנט.
חוקת הודו עם זאת מציבה מגבלות מסוימות על רג'יה סבהה (הבית העליון) שהופכת את לוק סבהה (הבית התחתון) לחזקה יותר באזורים מסוימים. לדוגמה, היא קובעת כי חוקים בענייני מיסוי מחויבים להיות מיוצרים מלוק סבהה (הבית התחתון).
חברי רג'יה סבהה מתדיינים בהצעות חוק שנשלחו על ידי לוק סבהה ויכולים לאשרם, לדחותם או לשלוחם חזרה ללוק סבהה להמשך דיון ודיון בנושא, כמו גם להציע שינויים טובים יותר בהצעת החוק שנוסחה. חברי רג'יה סבהה יכולים להמליץ ללוק סבהה רק על חוקים בענייני מיסוי תוך 14 יום, ואם רג'יה סבהה לא מחזירה אותם תוך 14 יום ללוק סבהה, החוק נחשב כאילו התקבל על ידי שני הבתים. כמו כן, אם לוק סבהה דוחה את כל התיקונים (או את כולם) שהוצעו על ידי רג'יה סבהה, הצעת החוק נחשבת כאילו הועברה על ידי שני בתי הפרלמנטים של הודו בצורה שלוק סבהה עוברת סופית.
הליכי בחירות

המועמדים נדרשים להגיש את ניירות המינוי שלהם לוועדת הבחירות. לאחר מכן מתפרסמת רשימת מועמדים. אף מפלגה אינה רשאית להשתמש במשאבים ממשלתיים לצורך קמפיין. אף מפלגה אינה רשאית לשחד את המועמדים לפני הבחירות. הממשלה לא יכולה להתחיל פרויקט בתקופת הבחירות. הקמפיין מסתיים עד השעה 18:00, יומיים לפני יום פתיחת הקלפיות.
הצבעת הקלפי נערכת בין השעות 07:00 עד 18:00, האספן של כל מחוז אחראי על הקלפי. עובדי הממשלה מועסקים כקציני משאל בקלפיות. נעשה שימוש במכונות הצבעה אלקטרוניות (EVM) במקום בקלפי על מנת למנוע הונאת בחירות. לאחר שהאזרח מצביע, עליו לחתום עם אצבעו השמאלית בעזרת דיו. נוהג זה הונהג בשנת 1962 ומשומש עד היום.
ועדת הבחירות של הודו מקצה לכל מפלגה סמל המשמש את מועמדיה בבחירות. בעוד המפלגות הארציות זכאיות לסמל ארצי, מפלגות ברמה מדינתית זכאיות לסמל במדינתן, ומפלגות קטנות יותר אינן זוכות לסמל נפרד. השיטה הונהגה ב־1951 לקראת הבחירות הראשונות בהודו עקב אחוז האנאלפביתיות הגבוה, כאשר אחוז יודעי קרוא וכתוב נע בסביובות 6 עד 16 אחוזים בלבד.
הליכי בחירות > דיו לא מחיק

לאחר שמצביע ממשמש את זכות הצבעתו, פקיד הבחירות צובע את ציפורנו בדיו לא מחיק, במטרה למנוע הצבעות כפולות. הדיו פותח על ידי מועצת המחקר המדעית והתעשייתית (CSIR). הדיו המשמש מכיל כסף חנקתי, מה שהופך אותו לרגיש לצילום. הוא מאוחסן בבקבוקי פלסטיק בצבע ענבר או בבקבוקי זכוכית בצבע חום. ביישום, הדיו נשאר על הציפורן למשך יומיים לפחות. זה עשוי להימשך עד חודש, תלוי בטמפרטורת הגוף של האדם ובסביבתו.
הליכי בחירות > הצבעה אלקטרונית

בהויק (EVM) שומשו לראשונה בבחירות 1997 והפכו לשיטת ההצבעה היחידה בשנת 2004. EVMs חוסכים זמן בדיווח על תוצאות. שביל ביקורת נייר מאומת על ידי הבוחר (VVPAT) הוצג ב-14 באוגוסט 2014 בנאגאלנד. בבחירות הכלליות בשנת 2014, VVPAT הופעל בשמונה מחוזות בחירה (לקנאו, גנדינגאר, בנגלור דרום, צ'נאי מרכז, ג'אדפור, ראיפור, פטנה סאהיב ומיזורם) כפרויקט פיילוט. תלוש שנוצר על ידי ה-VVPAT אומר לבוחר לאיזו מפלגה או מועמד שניתנה הצבעתם, שמם, מחוז הבחירה שלהם והקלפי שלהם.
מפלגות האופוזיציה דרשו להפוך את ה-VVPAT לחובה בכל רחבי הודו בשל הטענות על הממשלה לפריצה ל-EVM. בהתאם לכך, נעשה בו שימוש בכל מסלול הבחירות הכלליות בהודו מאז שנת 2019. מסלול ביקורת נייר מאומת (VVPAT) ו-EVM. ב-9 באפריל 2019, בית המשפט העליון של הודו הורה לוועדת הבחירות בהודו להגדיל את מספר ההצבעות של ה-VVPAT לחמישה EVM's שנבחרו באופן אקראי לכל מחוז בחירה, כלומר, ועדת הבחירות בהודו חייבת לספור תלושי VVPAT של 20,625 EVM בבחירות הכלליות בשנת 2019. VVPAT מאפשרת לבוחרים לבדוק האם ההצבעה שהעניקו עוברת למועמד הרצוי להם כיוון שהיחידה VVPAT מייצרת פתק נייר, המכונה בנוסף פתק הצבעה, המכיל את שמו, המספר הסידורי ותמונת המועמד שנבחר על ידי הבוחר עבור ההצבעה שלו. לאחר הבחירות הכלליות לשנת 2019, ECI הכריז כי אין אי התאמה בין EVM ל-VVPAT.
הליכי בחירות > NOTA

ב-27 בספטמבר 2013 קבע בית המשפט העליון של הודו, בעתירה שהוגשה על ידי ועדת הבחירות והאיגוד העממי לחירויות אזרחיות ב־2009, כי לאזרחים יש זכות להצביע "הצבעה שלילית" על ידי שימוש באופציה "אף אחד מהאמור לעיל" (NOTA). בנובמבר 2013 הוצגה NOTA בחמש בחירות למדינה.
הליכי בחירות > הצבעת נפקדים

הודו אינה מספקת הצבעות נפקדות כלליות. ב-24 בנובמבר 2010, הצעת החוק לייצוג העם (תיקון) לשנת 2010 נמסרה כדי להעניק זכויות הצבעה להודים שאינם תושבים, אך עדיין נדרשת נוכחות פיזית בקלפי.
הליכי בחירות > הצבעה בדואר

הצבעה בדואר בהודו נעשית רק באמצעות מערכת "פתקי הצבעה דואריים המועברים אלקטרונית (ETPB)" של ועדת הבחירות בהודו, בה מופצים קלפי קלפי לבוחרים הזכאים הרשומים והם מחזירים את הקולות בדואר. כאשר מתחילה ספירת הקולות, קולות הדואר הללו נספרים לפני אלה ממכונות ההצבעה האלקטרוניות. רק קטגוריות מסוימות של אנשים זכאים להצביע כמצביעי דואר. אנשים העובדים בכוחות המזוינים ובמשטרת המדינה כמו גם בני זוגם, ועובדי ממשלת הודו המוצבים רשמית מחוץ למדינה יכולים להירשם להצבעת הדואר, אלה נקראים גם "מצביעי השירות". בנוסף, אנשים במעצר מונע, מוגבלים וכאלה מעל גיל 80 יכולים להשתמש בהצבעות דואר. אסירים אינם יכולים להצביע כלל.
הליכי בחירות > אומה אחת, קלפי אחת

מעליית נרנדרה מודי לשלטון ב־2014, עסקה ממשלתו בהצעה לאחד את מועדי הבחירות לגופים שונים במדינה. הרעיון מכונה אומה אחת, קלפי אחת (אנ'). בספטמבר 2023 מינתה ממשלת הודו ועדה מיוחדת בראשות נשיא הודו לשעבר ראם נאת' קובינד לבחינת הסדרת הסוגיה, בה היו חברים מספר שרי ממשלה, בהם שר הפנים עמית שאה, נציג הקונגרס הלאומי ההודי האופיזציונית ומשפטנים לבחינת הסוגיה. הוועדה הגישה במרץ 2024 את מסקנותיה לנשיאת הודו דרופדי מורמו.
איסור משכב עם אשת הבן

| --- | --- |
 מקרא:  ויקרא, י"ח, ט"ו
 ספרי מניין המצוות:  ספר המצוות, לאו שמ"ג ספר החינוך, מצווה ר"א
 
איסור משכב עם אשת הבן או איסור משכב החם עם כלתו, הוא אחד מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש. יתר איסור זה על איסורי עריות אחרים, שהעובר עליו בנוכחות שני עדים שהתרו בו על הצפוי לו אם לא יימנע מהמעשה, דינו מוות, כמבואר בתורה בפרשת קדושים, ופירשו חכמים שהכוונה להוצאה להורג בסקילה.
מקור האיסור והעונש

המקור לאיסור משכב החם עם כלתו הוא בפרשת אחרי מות, בה נאמר: ”עֶרְוַת כַּלָּתְךָ לֹא תְגַלֵּה אֵשֶׁת בִּנְךָ הִוא לֹא תְגַלֶּה עֶרְוָתָהּ”. העונש על השוכב עם כלתו במזיד ללא התרעה הוא כרת, כפי שנאמר בסיום הפרשה: ”כִּי כָּל אֲשֶׁר יַעֲשֶׂה מִכֹּל הַתּוֹעֵבֹת הָאֵלֶּה וְנִכְרְתוּ הַנְּפָשׁוֹת הָעֹשֹׂת מִקֶּרֶב עַמָּם”. ולמדו חכמים במשנה, שכל איסור שחייבים על זדונו כרת, על עשייתו בשגגה חייבים קרבן חטאת: ”על אלו [שלושים וששה איסורי הכרת שנמנו קודם לכן] חייבים על זדונם כרת ועל שגגתם חטאת”.
אמנם אם חטא אדם בשכיבה עם כלתו אל מול עדים שהתרו בו על הצפוי לו אם יעשה כן, עונשו בסקילה: ”וְאִישׁ אֲשֶׁר יִשְׁכַּב אֶת כַּלָּתוֹ מוֹת יוּמְתוּ שְׁנֵיהֶם תֶּבֶל עָשׂוּ דְּמֵיהֶם בָּם”. למדו חכמים בגזירה שווה שכאשר כתוב 'דמיהם בם' בעונש המוות, הכוונה לעונש מוות בסקילה.
גדרי האיסור

איסור משכב עם אשת הבן הוא גם לאחר מות הבן. וקיים רק כאשר הבן היה נשוי לאשה, אך אם פיתה או אנס אותה למשכב, אין אביו אסור לשאת אותה לאשה, וכן אם הייתה האשה שפחה כנענית או נכרית, שאין היא יכולה להתקדש לאדם מישראל, והבן נהג בה כבאשתו, אין אביו מתחייב על המשכב עמה באיסור סקילה או כרת.
איסור התורה הוא רק בכלתו, אך כלת בנו מותרת לו מן התורה (לאחר מות נכדו) אולם חכמים אסרו זאת שמא יבוא לשאת את כלתו.
טעם העונש

התורה מנמקת את סיבת עונש המוות החמור במשכב עם כלתו, באומרה: ”מוֹת יוּמְתוּ שְׁנֵיהֶם תֶּבֶל עָשׂוּ דְּמֵיהֶם בָּם”. כמה הסברים נאמרו בפרשנים למילה תבל, וממילא לסיבת חומרת האיסור.
יש אומרים ש'תבל' הוא מלשון תבלול, כלומר בלבול ועירוב זרע האב עם זרע הבן.
בתלמוד הבבלי מובא שהוא מלשון תבלין שנותן טעם לשבח במאכל, וכאילו התורה תמהה: ”תבלין יש בה? מי שניא הדא ביאה מן כולהון ביאות? [וכי שונה ומיוחדת ביאה זו מביאות אחרות]”.
יש מפרשים שתבל הוא מלשון בלה או בלל, שהוא מובן של השחתה וכליון.
משכב עם הכלה במקרא

בפרשת וישב שבספר בראשית מסופר על נישואי ער, ולאחר מכן אונן, בניו של יהודה, עם תמר. לאחר מותם גרמה תמר ליהודה לשכב עמה ומכך הרתה את פרץ וזרח שמהם יצא רוב שבט יהודה, ומפרץ יצא דוד המלך וזרע המלוכה.
בתקופה זו עדיין לא ניתנה התורה, ועוד לא הוחל איסור לשכב עם הכלה, ולדעת רבים אף היה נהוג באותם זמנים שגם אבי המת יכול לייבם את כלתו.
אולם היו מפרשני המקרא שבארו שתמר לא נחשבה מבחינה הלכתית לכלתו של יהודה, הואיל ובאותם ימים היו מקדשים את האשה בביאה, וער ואונן באו על תמר שלא כדרכה ולכן למעשה לא קידשו אותה, והיא לא נחשבה לאשה שלהם.
הנביא יחזקאל מונה את איסור משכב הכלה כאחד האיסורים עליהם עברה ממלכת יהודה, שהביאו לחורבן היישוב היהודי בארץ וחורבן המקדש: ”וְאִישׁ אֶת אֵשֶׁת רֵעֵהוּ עָשָׂה תּוֹעֵבָה וְאִישׁ אֶת כַּלָּתוֹ טִמֵּא בְזִמָּה”.
ראו גם

איסורי עריות
גילוי עריות
הערות שוליים

↑  ספר ויקרא, פרק י"ח, פסוק ט"ו
↑  ספר ויקרא, פרק י"ח, פסוק כ"ט
↑  משנה, מסכת כריתות, פרק א', משנה ב'
↑  ספר ויקרא, פרק כ', פסוק י"ב
↑  תלמוד בבלי, מסכת סנהדרין, דף נ"ד, עמוד א'. ילקוט שמעוני קדושים רמז תרכ"ב, תרגום יונתן על ויקרא פרק כ', פסוק י"ב.
↑  רש"י על מסכת סנהדרין דף נ"ד, עמוד א', דיבור המתחיל 'סיים', ספר החינוך לאו שמ"ג.
↑  רש"י על ויקרא פרק י"ח פסוק ט"ו,
↑  תלמוד בבלי, מסכת יבמות, דף כ"א, עמוד ב'
↑  ספר ויקרא, פרק כ"א, פסוק כ'
↑  רש"י על ויקרא פרק כ', פסוק י"ב. משך חכמה שם.
↑  תלמוד בבלי, מסכת נדרים, דף נ"א, עמוד א'
↑  הר"ן שם מסביר שדברי הגמרא מתייחסים למילה 'תבל' המופיעה אצל אשה הנרבעת, אך ניתן להסביר זאת גם ביחס לשכיבת הכלה שגם בה מופיעה מילה זו.
↑  רש"ר הירש על ויקרא פרק י"ח פסוק כ"ג.
↑  ראב"ע על ויקרא פרק י"ח, פסוק כ"ג.
↑  ילקוט שמעוני ויקרא רמז תרכב.
↑  רמב"ן על בראשית פרק ל"ח, פסוק ח' ופסוק כ"ו.
↑  מובא בחזקוני על בראשית פרק ל"ח, פסוק כ"ו, וכן פירש הדר זקנים שם.
↑  ספר יחזקאל, פרק כ"ב, פסוק י"א
| איסורי עריות |
| --- | --- | --- |
| חייבי סקילה | עם אשת האב • עם האם • עם אשת הבן • משכב זכר • גבר עם בהמה • אישה עם בהמה • עם נערה מאורסת |  |
| חייבי שרפה | עם אֵם אשתו או סבתהּ • עם בת אשתו או נכדתה • עם בתו או נכדתו • בת כהן שזינתה |  |
| חייבי חנק | עם אשת איש |  |
| חייבי כרת | אח עם אחות • עם שתי אחיות • עם נידה • עם אחות האב • עם אחות האם • עם אשת דוד • עם אשת אח |  |
| דיני נפשות ביהדות |
| --- | --- | --- |
| מיתה שלא בידי בית דין | מיתה בידי שמיים • הבא במחתרת • הבא להורגך השכם להורגו • רודף • מוסר • קנאים פוגעים בו • מורידין ולא מעלין • גואל הדם |  |
| מרכיבי הדינים | סנהדרין בלשכת הגזית • סנהדרין קטנה וסנהדרין גדולה • עדות • התראה |  |
| איסורים ומצוות | רצח במשפט העברי • לא תרצח • ייהרג ואל יעבור • מסירות נפש • קידוש השם • לא תעמוד על דם רעך • עדים זוממים • פיקוח נפש • קדושת החיים • שמירת הנפש • מאבד עצמו לדעת |  |
| שונות | כרת • הכנסה לכיפה • קם ליה בדרבה מיניה • עיר מקלט • שינוי הדין • המתת חסד בהלכה • הפלה מלאכותית • שור הנסקל • דיני בני נח |  |
| ארבע מיתות בית דין | ארבע מיתות בית דין |  |
| חייבי סקילה | עבודה זרה • נערה המאורסה • חילול שבת • מסית • מדיח • ברכת השם • קללת אב ואם • משכב בהמה • משכב זכר • שוכב עם אמו • שוכב עם אשת אביו • שוכב עם כלתו • בן סורר ומורה • מכשף • בעל אוב • ידעוני |  |
| חייבי שרפה | בת כהן שזינתה • שוכב עם אישה ובתה או אשה ונכדתה • שוכב עם בתו או נכדתו |  |
| חייבי הרג | עיר הנידחת • רוצח |  |
| חייבי חנק | אשת איש • הכאת הורים • גונב איש • זקן ממרא • נביא שקר |  |
איתי אילנאי

| --- | --- |

 לידה:  3 ביוני 1981 (בן 43) יבנה 
 מדינה:  ישראל 
 לאום:  ישראל
 עיסוק:  עיתונאי, סופר, עורך ספרותי
 מקום לימודים:  אוניברסיטת תל אביב
 שפות היצירה:  עברית
 יצירות בולטות:  669: סיפורה של יחידה מיוחדת
 מספר צאצאים:  3 
 
איתי אילנאי (נולד ב-3 ביוני 1981) הוא עיתונאי וסופר ישראלי. מתמחה בנושאי צבא, מודיעין וביטחון. משמש כתב התחקירים של העיתון "ישראל היום".
ביוגרפיה

אילנאי גדל ביבנה ושם סיים את לימודיו בתיכון גינסבורג. בצבא שירת כלוחם ביחידת מגלן. הוא שימש סמל צוות לוחמים והשתתף במבצע "חומת מגן". בשנים 2003–2005 עבד באגף הביטחון של חברת אל על וניהל את תחנת שנחאי.
בעל תואר ראשון בתקשורת ומדע המדינה ותואר שני (מחקרי) בתוכנית ללימודי ביטחון מאוניברסיטת תל אביב. בתזה שכתב, "מגן ולא יראה?: הגורמים להסדרת מעמדם החוקי של ארגוני ביטחון פנים: המקרה של חוק השב"כ", בחן את הגורמים לחקיקתו של חוק השב"כ.
אילנאי משמש מרצה לתחקיר עיתונאי ולכתיבה מגזינית במסלול לעיתונאות בבית הספר לתקשורת של מכללת ספיר.
עבודתו העיתונאית

בשנת 2007 החל לכתוב ככתב ספורט בעיתון "זמן תל אביב", המקומון של העיתון מעריב. בשנת 2009 עבר לשמש כתב מגזין ועורך מדור התרבות במקומון "ידיעות תל אביב", והחל לפרסם שורה של תחקירים וכתבות מגזין. בשנים 2015–2016 שימש רכז המערכת בתוכנית התחקירים "מבט שני" בערוץ הראשון. בין היתר שימש תחקירן בסרט "האם יש לישראל מוח שלטוני", שעסק במועצה לביטחון לאומי ושודר באפריל 2016.
בספטמבר 2016 החל לעבוד ככתב במוספי סוף השבוע של העיתון ידיעות אחרונות, "7 ימים" ו"המוסף לשבת". שם פרסם שורה של תחקירים, ראיונות וכתבות צבע. בין השאר ראיין את מפקד חיל הים לשעבר, האלוף במילואים אליעזר צ'ייני מרום, לראשונה מאז נחקר בפרשת הצוללות, וחשף את מעורבותם של יוצאי יחידה 8200 בחברות סייבר הפועלות בשירות ארגוני ביון של מדינות ערביות. בינואר 2022 פרסם כתבה נרחבת ב"מוסף לשבת" ובה פירט את הרפורמה הארגונית שערך דדי ברנע במוסד למודיעין ולתפקידים מיוחדים. כמו כן חיבר כמה כתבות תחקיר על יחידות מובחרות, בהן מגלן ואגוז.
לצד רונן ברגמן היה מעורב בחשיפת עדויות המצביעות על כך שאסון צור הראשון היה פיגוע ולא תאונה. בעקבות החשיפות הללו הקים ראש השב"כ ועדה לבדיקה מחודשת של האסון, הגדול ביותר בתולדות ישראל.
אילנאי פרסם שורה של כתבות פרופיל על פוליטיקאים ובהם רון דרמר, בני גנץ, ישראל כ"ץ, יואב גלנט ונפתלי בנט. באוגוסט 2021 פרסם במוסף "7 ימים" ריאיון עם עורך הדין יהודה וינשטיין, לשעבר היועץ המשפטי לממשלה. היה זה הריאיון הנרחב הראשון שקיים וינשטיין מאז סיים את תפקידו כיועמ"ש. בשנת 2018 כתב אילנאי סדרה של שש כתבות על "הגבריות החדשה" במוסף "24 שעות" של ידיעות אחרונות.
בפברואר 2024 החל לשמש כתב התחקירים של העיתון "ישראל היום", שבו הוא גם מגיש פודקאסטים. בתפקידו הוא עוסק רבות במלחמת חרבות ברזל. בין היתר פרסם תחקיר מפורט של ליל 7 באוקטובר 2023, חשף את חדירתה של "מחלקת המודיעין הצבאי" של חמאס למצלמות בעוטף עזה, ופרסם את סיפורה של יחידת מגלן ב-7 באוקטובר.
ביוני 2024 פרסם תחקיר מקיף העוסק בהכנות חמאס לטבח ה-7 באוקטובר. הכתבה, שנכתבה במשותף עם העיתונאי הגרמני פיליפ פיאטוב, פורסמה במקביל ב"ישראל היום" ובעיתון "בילד" הגרמני. במסגרת התחקיר נחשפו לראשונה מספר מסמכים של חמאס, בהם פקודת המבצע ל-7 באוקטובר של מח"ט עזה בחמאס. הפקודה הכתובה ניתנה למפקדי הגדודים של חטיבת עזה שעות ספורות לפני המתקפה, ואותרה במהלך התמרון הקרקעי של צה"ל ברצועה.
בדצמבר 2024 פרסם אילנאי תחקיר מקיף על התנהלות השב"כ מול עזה בשנים, בחודשים ובשעות שקדמו למתקפת 7 באוקטובר. בכתבה חשף לראשונה שסוכנים שהפעיל השירות בעזה שוחחו עם מפעיליהם במהלך ליל ה-7 באוקטובר, אך שיקרו להם או שלא ידעו על המתקפה. הכתבה, שהתבססה בין היתר על תחקירים פנימיים בשב"כ, חשפה גם שתוכנית "מבול אל-אקצא" הייתה מוכרת בארגון החל מ-2018, אך לא זכתה להתייחסות נאותה.